Didrik Persson Ruuth

Didrik Persson Ruuth eller Ruuta (også Theodoricus Petri Rwtha, med flere navnevarianter, 1560–1617) var en finsk hymnekompilator, komponist og embetsmann.

Liv og virke
Persson studerte i Rostock fra 1581 til 1584. Han utarbeidet hymnesamlingen Piæ Cantiones, som ble utgitt i 1582 av Jacobus Petri Finno, eller Jaakko Suomalainen, rektor ved katedralskolen i Åbo. Samlingen vitner om Didrik Persson var temmelig katolsksinnet, og samtidig røper den reformasjonens innflytelse ved at utgiverne så til at en del elementer i de gamle hymnene som ble betraktet som for katolske, ble justert.

Persson ble ansatt i 1588 ved den svenske konges kanselli. Han var lappefogd for Västerbotten 1595–1598, for Ångermanna och Ume lappmarker 1599 samt atter for Västerbotten 1600–1601. I 1600 skrev han en utredning om grensene i lappmarkene.

 Referanser 
Se registrering av Theodoricus Petri i Rostocker Matrikelportal

 Litteratur 
 Alfred Baumgartner: Propyläen Welt der Musik. Die Komponisten. Bind 4. Berlin, Frankfurt 1989, ISBN 3-549-07834-X, S. 571

Kategori:Svenske embets- og tjenestemenn
Kategori:Finske komponister
Kategori:Personer fra Åbo
Kategori:Fødsler i 1560
Kategori:Dødsfall i 1617